
మన దేశంలో ఎక్కువుగా మాట్లాడే ద్రావిడ భాష తెలుగు. తెలుగువారి సంస్కృతి, సాంప్రదాయాలు, భాషా గొప్పదనాలు నేడు దేశపు ఎల్లలుదాటి ప్రపంచ దేశాలకు సైతం ఆదర్శంగా నిలుస్తున్నాయి. అలాగే, ఆదివాసీల సంస్కృతి, సాంప్రదాయాలు, వారు మాట్లాడే భాషలు ప్రపంచ ప్రజల మన్ననలు అందుకుంటున్నాయి. లిపి లేనప్పటికీ మౌఖిక భాషలుగానైనా ఆదివాసీ భాషలు మనుగడ సాగిస్తున్నాయి.ఇప్పటికే భారత రాజ్యాంగంలోని 8వ షెడ్యూల్లో మణిపురి, కొంకణి, డీంగ్రీ (గిరిజనులు అధికంగా మాట్లాడేవి) భాషలు అధికార భాషలుగా గుర్తిచబడ్డాయి. మాతృ భాషల సంరక్షణలో భాగంగా నిజాం రాజు ఉస్మాన్ అలీఖాన్, ఆదివాసీల ప్రత్యేక సంస్కృతిని గుర్తించి పాఠశాల స్ధాయిలో తెలుగు లిపిలోనే శిక్షణ ఇప్పించి గోండు భాషను పరిచయం చేయించారు. ప్రముఖ ఆంత్రోపాలజిస్టు ప్రొఫెసర్ హైమంఢార్ఫ్ అప్పట్లోనే ఉమ్మడి ఆదిలాబాద్ జిల్లాలోని మార్లవాయిలో గోండు పిల్లల కోసం తొలిసారిగా పాఠశాలను ఏర్పాటు చేశారు. నేడు కొద్దిమంది ఆదివాసీలు తెలంగాణలో గోండి, కోలాం, కోయ భాషలు మాట్లాడుతున్నారు. ప్రపంచ తెలుగు మహాసభల సందర్భంగా అంతరించి పోతున్న ఆదిమ భాషలపై, వాటి లిపిపై చర్చ జరగాలి. తెలంగాణలో తెలుగుతోపాటు ఆదివాసీల మాతృ భాషలకు ప్రాధాన్యం కల్పించాల్సిన అవసరముంది. - గుమ్మడి లక్ష్మీనారాయణ

mana desamlo ekkuvugaa matlade dravida bhasha telugu. teluguvaari samskruti, saampradaayaalu, bhasha goppadanaalu nedu deshapu ellaludaati prapancha deshaalaku saitam aadarsamgaa nilustunnaayi. alaage, aadivaaseela samskruti, saampradaayaalu, vaaru matlade bhashalu prapancha prajala mannanalu andukuntunnaayi. lipi laenappatikii moukhika bhashaluganaina aadivaasii bhashalu manugada saagistunnaayi.ippatike bhaarata raajyaangamlooni 8va shedullo manipuri, konkani, deengrey (girijanulu adhikamgaa matladevi) bhashalu adhikara bhashaluga gurtichabaddaayi. maatru bhashala samrakshanalo bhagamga nijam raju usman alikhan, aadivaaseela pratyeka samskrutini gurtinchi paatasaala sdhaayilo telugu lipilone sikshana ippinchi gondu bhashanu parichayam cheyinchaaru. pramukha aantropalajistu professor hymandarf appatlone ummadi adilabad jillaalooni maarlavaayilo gondu pillala kosam tolisaarigaa paatasaalanu erpaatu chesaru. nedu koddimandi aadivaaseelu telamgaanalo gondi, kolam, koya bhashalu maatlaadutunnaaru. prapancha telugu mahasabhala sandarbhamgaa antarinchi potunna aadima bhashalapai, vaati lipipai charcha jaragali. telamgaanalo telugutopaatu aadivaaseela maatru bhashalaku praadhaanyam kalpinchaalsina avasaramundi. - gummadi lakshminarayana